በባህርዳር ከተማ  በእሳት አደጋ በ22 የመኖሪያ ቤቶች ላይ ጉዳት ደረሰ
አዲስ አበባ ፣ ታህሳስ 13 ፣ 2013 (ኤፍ ቢ ሲ) በባህርዳር ከተማ ቀበሌ 3 በተለምዶ ጉዶባህር ተብሎ በሚጠራው ሰፈር በደረሰ የእሳት አደጋ በ22 የመኖሪያ ቤቶች ላይ ጉዳት ደረሰ።የባህርዳር ከተማ አስተዳደር ፖሊስ መምሪያ ሀላፊ ዋና ኢንስፔክተር አሰፋ ንጉሴ ÷ ቃጠሎው እንጀራ ከሚጋገርበት ወቅት ከተቀጣጣይ ነገሮች የተነሳ መሆኑን አስረድተዋል።በቃጠሎው የ22 አባወራና እማወራ የመኖሪያ ቤት የወደመ መሆኑን የገለፁት ኢንስፔክተሩ÷ በገንዘብ ከ300 ሺህ ብር በላይ የሚገመት ንብረት መቃጠሉንም ተናግረዋል።ቤቶቹ ተጠጋግተው መሰራታቸው ለቃጠሎው መባባስ ምክንያት መሆኑንም ዋና ኢንስፔክተሩ አንስተዋል ።ቤታቸው የተቃጠለባቸው ነዋሪዎች ቃጠሎው ከቀኑ 7:00 ሰአት ገደማ መነሳቱን ተናግረዋል።በሌላ በኩል ቤት እና ንብረታቸው በቃጠሎው የወደመባቸው ነዋሪዎች መንግስት የዕለት ደራሽ ምግብ እንዲያቀርብላቸው ጠይቀዋል።በናትናኤል ጥጋቡከፌስቡክ ገፃችን በተጨማሪ ወቅታዊ፣ ትኩስ እና የተሟሉ መረጃዎችን ለማግኘት፡-የፋና ድረ ገጽ  ይጎብኙ፤ተንቀሳቃሽ ምስሎችን ለማግኘት የፋና ቴሌቪዥን የዩቲዩብ ቻናል  ሰብስክራይብ ያድርጉፈጣን መረጃዎችን ለማግኘት ትክክለኛውን የፋና ቴሌግራም ቻናል  ይቀላቀሉከዚህ በተጨማሪም በትዊተር ገጻችን  ይወዳጁንዘወትር ከእኛ ጋር ስላሉ እናመሰግናለን!በ